|  |  |
| --- | --- |
|  | PATVIRTINTA |
|  | Klaipėdos r. Dituvos Aleksandro Teodoro Kuršaičio pagrindinės mokyklos |
|  | direktoriaus 2024 m. kovo 12 d. |
|  | įsakymu Nr. D1 - 47 |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS MOKYKLINIO AUTOBUSO NAUDOJIMO IR MOKINIŲ PAVĖŽĖJIMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) mokinių vežimo mokykliniu autobusu ir mokinių pavėžėjimo organizavimo tvarkos aprašas (toliau – Aprašas) parengtas vadovaujantis Lietuvos Respublikos švietimo įstatymu, Lietuvos Respublikos saugaus eismo automobilių keliais įstatymu, Lietuvos Respublikos kelių transporto kodeksu, Kelių eismo taisyklėmis, Mokinių vežimo mokykliniu autobusu tvarkos aprašu, patvirtintu Lietuvos respublikos švietimo ir mokslo ministro 2016 m. birželio 30 d. įsakymu Nr. V-620.
2. Aprašas reglamentuoja mokyklinio autobuso naudojimo, kontrolės, atsakomybės, saugaus mokinių vežimo, saugojimo ir remonto tvarką.
3. Mokyklinis autobusas paženklintas skiriamaisiais ženklais ir užrašais, ,,Volkswagen Crafter“ M2 klasės, pagamintas 2016 metais, variklis – Euro 6 turbodyzelinis, darbinis tūris 2 litrai, galia 120 kW, sėdimų vietų skaičius – 19+1, spalva – geltona, indentifikavimo Nr. WV1ZZZ2EZG6047066, valstybinis Nr. JHU 342. Mokyklinis autobusas – Klaipėdos rajono savivaldybės turtas, kuris perduotas Mokyklai valdyti patikėjimo teise pagal Turto perdavimo ir priėmimo aktą Nr. TP14-40.
4. Apraše vartojamos sąvokos ir apibrėžimai:
   1. **mokyklinis autobusas** – Savivaldybei nuosavybės teise priklausantis ir Mokyklai patikėjimo teise valdyti ir naudoti perduotas geltonas, skiriamaisiais ženklais paženklintas, autobusas, vežantis vaikus (mokinius) specialiaisiais maršrutais.
   2. **mokykla** – švietimo įstaiga, kurios pagrindinė veikla – formalusis arba (ir) neformalusis švietimas.
   3. **mokinys** – asmuo, kuris mokosi;
   4. **saviraiškos renginiai** – sporto, sveikatos ugdymo, meninės raiškos, turizmo, gamtos, techninės kūrybos, būrelių ir kiti neformalieji renginiai, skirti meniniams, kalbiniams, sportiniams, moksliniams, technologiniams, socialiniams, ekonominiams ir kitokiems mokinių gebėjimams ugdyti.
   5. **pažintinė veikla** – viena iš neformaliojo vaikų švietimo formų, skirta skatinti vaikų ir jaunimo tautinį, pilietinį ir kultūrinį ugdymą, lankant socialinę – kultūrinę ir meninę vertę turinčius objektus.
   6. **mokyklinio autobuso vairuotojas** – direktoriaus įsakymu paskirtas darbuotojas, turintis galiojantį vairuotojo pažymėjimą, suteikiantį teisę vairuoti atitinkamos kategorijos transporto priemones, su kuriuo yra sudaryta darbo sutartis.
5. Mokyklinio autobuso techniniai ir žymėjimo reikalavimai turi atitikti reikalavimus, nustatytus Kelių eismo taisyklėse ir Mokyklinių autobusų ženklinimo įspėjamosiomis mirksinčiomis oranžinėmis šviesomis reikalavimų apraše, patvirtintame Valstybinės kelių transporto inspekcijos prie Susisiekimo ministerijos viršininko 2012 gegužės 31 d. įsakymu Nr. 2B224 „Dėl Mokyklinių autobusų ženklinimo įspėjamosiomis mirksinčiomis oranžinėmis šviesomis reikalavimų aprašo patvirtinimo“.

**II SKYRIUS**

**MOKYKLINIO AUTOBUSO NAUDOJIMAS**

1. Mokyklinis autobusas naudojamas:
   1. vežti mokinius į neformaliojo švietimo įstaigas, švietimo pagalbos ir kitas įstaigas su jų ugdymu ar socialinėmis problemomis susijusiems klausimams spręsti, į savivaldybės, regioninius ir šalies saviraiškos renginius (dalykų olimpiadas, konkursus, varžybas, sporto, sveikatos mokymo, meninės raiškos, turizmo, gamtos, techninės kūrybos bei kitus nepamokinius renginius) bei mokinių pažintinei ir kultūrinei veiklai (lankyti socialinę – kultūrinę ir meninę vertę turinčius objektus);
   2. vežti mokytojus, Mokyklos darbuotojus į kvalifikacijos tobulinimo renginius vykstančius savivaldybėje ar šalyje;
   3. vežti mokinius, besimokančius pagal priešmokyklinio ir bendrojo ugdymo programas, kurie gyvena kaimuose ir miesteliuose toliau kaip 3 kilometrai nuo Mokyklos ir neįgalius mokinius, kurie negali savarankiškai vaikščioti.
   4. mokinių ugdymo ar jų socialinėms problemoms spręsti (vežti mokinius konsultuoti į pagalbos mokiniui įstaigas, į brandos egzaminų centrus ir kt.);
   5. leisti naudotis mokykliniu autobusu Mokyklos darbuotojams lankyti mokinius šeimose socialinėms problemoms spręsti;
   6. parvežti prekes, įsigytus vadovėlius, ugdymo priemones, ūkio reikmes ir kt.;
   7. kitai Mokyklos nuostatuose numatytai veiklai vykdyti;
2. Mokyklinį autobusą vairuoti gali tik Mokyklos vairuotojas arba, išimties atveju, Mokyklos direktoriaus įsakymu paskirtas kitas darbuotojas.
3. Autobuso naudojimui kontroliuoti Mokyklos direktorius skiria atsakingą asmenį.

**III SKYRIUS**

**MOKINIŲ VEŽIMO MOKYKLINIU AUTOBUSU ORGANIZAVIMAS**

1. Mokyklinio autobuso maršrutai, vežamų mokinių sąrašai rengiami ir sustojimo vietos nustatomos remiantis Mokinių vežiojimo organizavimo metodinėmis rekomendacijomis.
2. Kiekvienais mokslo metais mokyklinio autobuso sustojimo vietas nustato, maršrutus ir vežamų mokinių sąrašus, dalyvaujant mokyklinio autobuso vairuotojui, sudaro už organizuotą mokinių vežimą atsakingas asmuo, tvirtina Mokyklos direktorius.
3. Sustojimo vietos nustatomos, maršrutai ir vežamų mokinių sąrašai sudaromi ir jei prireikia, koreguojami, įvertinus mokinių važiavimo poreikius. Užtikrinama, kad į pavežamų mokinių sąrašus būtų įtraukiami mokiniai, besimokantys pagal priešmokyklinio ir bendrojo ugdymo programas, kurie gyvena kaimuose ir miesteliuose toliau kaip 3 kilometrai nuo Mokyklos.
4. Mokyklinio autobuso sustojimo vietos parenkamos ten, kur yra nuolatinės maršrutinių autobusų stotelės, kelio neužstoja kliūtys, yra geras matomumas į abi puses. Sustojimo vietos neturi būti ties kelio vingiu ar ištisine ženklinimo linija, įkalnėje, nuokalnėje, ten, kur dėl riboto matomumo sustoti draudžia Kelių eismo taisyklės. Sustojimo vietos turi būti nustatomos taip, kad mokiniams nereikėtų kirsti važiuojamosios kelio dalies, o jeigu tai neišvengiama, kad perėjimo vietos būtų saugios.
5. Mokiniai turi būti įlaipinami ar išlaipinami tik patvirtinto maršruto numatytose nuolatinėse mokyklinio autobuso sustojimo vietose.
6. Į sustojimo vietą mokyklinis autobusas turi atvažiuoti ir išvažiuoti iš jos tvarkaraštyje nustatytu laiku. Atvykimo laikas gali skirtis – 5 min (uždaryta geležinkelio pervaža, kelio darbai, blogos oro sąlygos ir kt.).
7. Mokyklinio autobuso maršrutų tvarkaraščius ir vežamų mokinių sąrašus privalo turėti vairuotojas ir už mokinių vežimą atsakingas Mokyklos darbuotojas. Šie dokumentai turi būti mokykliniame autobuse.

**IV SKYRIUS**

**MOKINIŲ VEŽIMAS MOKYKLINIU AUTOBUSU**

1. Vairuotojas iki mokinių vežimo nustatytu maršrutu pradžios turi žinoti mokinių vežimo maršrutą, sustojimo vietas, susipažinti su vežamais mokiniais. Už organizuotą mokinių vežimą atsakingas asmuo ir vairuotojas pirmąją mokymosi savaitę mokinius instruktuoja pagal patvirtintas mokinių saugaus elgesio autobusu naudojimosi taisykles (1 priedas).
2. Mokiniai turi būti įlaipinami ar išlaipinami tik patvirtinto maršruto numatytose nuolatinėse mokyklinio autobuso sustojimo vietose. Rekomenduojama, kad priešmokyklinio amžiaus mokinius iki mokyklinio autobuso sustojimo vietos palydėtų ir juos pasitiktų tėvai (globėjai ar rūpintojai), o iš Mokyklos iki autobuso palydi mokytojas dirbantis pagal priešmokyklinio ugdymo programą.
3. Vienu metu vežamų mokinių negali būti daugiau, negu mokykliniame autobuse yra sėdimų vietų keleiviams.
4. Išlipančius mokinius vairuotojas įspėja, kad išlipę iš mokyklinio autobuso jie neitų per kelią pro autobuso galą ir priekį, o palauktų, kol jis nuvažiuos, arba prieš pereidami kelią, mokiniai paėjėtų toliau nuo autobuso galo, kad matytų kelią. Tamsiu paros metu mokiniai turi būti su atšvaitais.
5. Mokykliniame autobuse mokiniai privalo laukti autobuso tik nustatytose autobuso sustojimo vietose, įlipti į jį tik vairuotojui leidus, nusiimti kuprines, sėdėti ramiai, užsisegus saugos diržus, nevaikščioti, išlipti iš mokyklinio autobuso tik jam sustojus, klausyti vairuotojo pastabų, nurodymų, nekalbinti vairuotojo be reikalo.
6. Prieš ekskursijas, išvykas, mokinius instruktuoja ekskursijas organizuojantis mokytojas.
7. Atsitikus bet kokiam nenumatytam atvejui, mokinių negalima palikti vienų, be priežiūros. Įvykus eismo įvykiui, jei yra sužeistų, reikia nedelsiant kviesti greitąją medicininę pagalbą ir policiją, jei įmanoma, suteikti pagalbą.

**V SKYRIUS**

**KELIONĖS LAPŲ PILDYMAS**

1. Mokyklinio autobuso ridos ir kuro sunaudojimo apskaita tvarkoma vadovaujantis įrašais kelionės lapuose. Sunaudoti degalai nurašomi pagal kelionės lapuose nurodytą ridą, neviršijant direktoriaus įsakymu patvirtintų degalų sunaudojimo normų.
2. Mokykliniam autobusui žiemos ir vasaros kuro sunaudojimo normos nustatomos vadovaujantis Lietuvos Respublikos susisiekimo ministro 1995 m. spalio 12 d. įsakymu Nr. 405 „Dėl automobilių kuro normos nustatymo metodikos“ patvirtinamas direktoriaus įsakymu.
3. Kelionės lapus išduoda direktoriaus pavaduotojas ūkio reikalams (2 priedas).
4. Kelionės lapai vairuotojui išduodami ne ilgesniam kaip iki einamojo mėnesio pabaigos laikotarpiui.
5. Vairuotojas kelionės lape įrašo važiavimo maršrutą, kilometrus, skaitiklio parodymai įrašomi išvykstant ir užbaigus kelionės važiavimo maršrutą
6. Pasibaigus mėnesiui direktoriaus pavaduotojas ūkio reikalams patikrina pateiktų kelionės lapų užpildymus bei degalų įsigijimą patvirtinančius dokumentus, faktinį degalų sunaudojimą. Kelionės lapą pateikia buhalterijai.
7. Degalų normų ir autobuso ridos limitų viršijimo išlaidas, nustačius nepagrįsto pereikvojimo priežastis, apmoka mokyklinio autobuso vairuotojas.

**VI SKYRIUS**

**AUTOMOBILIO TECHNINIS APTARNAVIMAS, REMONTAS, DRAUDIMAS, KONTROLĖ**

1. Autobuso techninis aptarnavimas ir remontas:
   1. už autobuso techninę būklę, kasdieninę priežiūrą ir periodinį aptarnavimą atsakingas mokyklinio autobuso vairuotojas;
   2. už šios būklės kontrolę atsakingas direktoriaus pavaduotojas ūkio reikalams;
   3. autobuso techninis aptarnavimas turi būti atliekamas pagal gamyklos (gamintojo) nurodytą periodiškumą;
   4. visus mokyklinio autobuso remonto, draudimo ir kt. klausimus sprendžia direktoriaus pavaduotojas ūkio reikalams, suderinęs su Mokyklos direktoriumi ir vyriausiuoju buhalteriu dėl lėšų skyrimo;
   5. susidėvėjusios mokyklinio autobuso dalys, nurašomos.
2. Mokyklinis autobusas draudžiamas transporto priemonių valdytojų civilinės atsakomybės privalomuoju draudimu ir transporto priemonių draudimu ,,KASKO“ teisės aktų nustatyta tvarka.
3. Mokyklinio autobuso vairuotojas, pastebėjęs gedimus, kurie gali kelti grėsmę eismo saugumui, praradus autobuso dokumentus arba raktus, privalo nedelsdamas apie tai pranešti direktoriaus pavaduotojui ūkio reikalams arba direktoriui ne vėliau kaip kitą darbo dieną.
4. Įvykus mokyklinio autobuso vagystei ar vagystei iš jo, eismo įvykiui ar kitaip apgadinus mokyklinį autobusą, vairuotojas nedelsdamas apie tai turi pranešti policijai, direktoriaus pavaduotojui ūkio reikalams arba direktoriui.
5. Mokyklinio autobuso vairuotojas savo darbe privalo vadovautis Kelių eismo taisyklėmis, pareigybės aprašymu, vairuotojo saugos ir sveikatos instrukcija, LR vyriausybės nutarimais, darbo tvarkos taisyklėmis, direktoriaus įsakymais ir kitais teisės aktais.
6. Mokyklos vairuotojas atsako už:
   1. savalaikį mokyklinio autobuso pristatymą atlikti planinę techninę apžiūrą. Jei autobusui reikalingas remontas, remonto sąlygas derina su Mokyklos direktoriumi arba direktoriaus pavaduotoju ūkio reikalams ir remonto įmone;
   2. autobuso techninę būklę, švarą, autobuso ir mokinių (keleivių) sauga eksploatavimo metu;
   3. kelyje sugedus autobusui, vairuotojas nedelsiant informuoja direktorių, direktoriaus pavaduotoją ūkio reikalams, pasirūpina mokinių (keleivių) saugumu;
   4. kelio eismo taisyklių laikymąsi;
   5. patvirtintomis vairuotojo saugos ir sveikatos instrukcijos reikalavimų vykdymą;
   6. Mokyklos vairuotojo pareigybių nuostatų laikymąsi;
   7. teisingą dokumentų, susijusių su mokyklinio autobuso naudojimu pildymą ir pateikimą;
   8. laiku ir tvarkingai pildomus kelionės lapus, kelionių lapų suvestinės vedimą (3 priedas).
7. Atsitikus eismo įvykiui, vairuotojas vadovaujasi Lietuvos Respublikos Kelių eismo taisyklių reikalavimais.
8. Vairuotojui draudžiama autobuse palikti techninį pasą, draudimo liudijimą, kelionės lapą ar kitus dokumentus.
9. Negalima naudotis mokyklinio autobuso ne tarnybos reikalais.
10. Kuras pilamas tik tose degalinėse, su kuriomis Mokykla yra sudariusi sutartis. Kuro įsigijimas ir naudojimas nustatomas atskira tvarka.
11. Už mokyklinio autobuso tinkamą laikymą, eksploatavimą bei teisingą naudojimą atsakingas autobuso vairuotojas ir direktoriaus pavaduotojas ūkio reikalams.
12. Mokyklos vairuotojas pasirašo autobuso perdavimo – priėmimo aktą (4 priedas) ir individualios visiškos materialinės atsakomybės sutartį (5 priedas).
13. Direktoriaus pavaduotojas ūkio reikalams:
    1. atlieka kelionės lapų kontrolę, dokumentacijos atnaujinimą, mokyklinio autobuso planinių ir neplaninių remonto ir techninės būklės kontrolę;
14. kontroliuoja mokyklos autobuso panaudojimą, spidometro tvarkingumą, degalų sunaudojimą, pagal nustatytas normas, kelialapio užpildymą, o apie pažeidimus nedelsdamas informuoja Mokyklos direktorių.

**VII SKYRIUS**

**AUTOBUSO SAUGOJIMAS**

1. Mokyklinis autobusas laikomas Mokyklos vidiniame kieme.
2. Vadovaujantis direktoriaus įsakymu ir sudaryta sutartimi, mokyklinis autobusas gali būti saugomas vairuotojo nuosavame kieme, ar tam pritaikytoje saugojimo aikštelėje.
3. Mokyklinis autobusas vasaros laikotarpiu, kai mokiniai atostogauja, laikomas Mokyklos vidiniame kieme.
4. Komandiruotės metu mokyklinis autobusas naktį turi būti laikomas saugomoje automobilių aikštelėje arba kitoje saugioje vietoje. Už autobuso saugojimą yra atsakingas jį vairuojantis darbuotojas.

45. Paliekant autobusą nesaugomoje vietoje, privaloma užtikrinti jo saugumą: užrakinti duris, uždaryti langus ir liukus, nepalikti jame svarbių dokumentų.

**VIII SKYRIUS**

**BAIGIAMOSIOS NUOSTATOS**

1. Už mokyklinio autobuso saugojimą, eksploatavimo kontrolę bei naudojimą atsakingas Mokyklos direktorius.
2. Aprašas gali būti keičiamas ir pildomas pasikeitus teisės aktų reikalavimams ar atsiradus poreikiui tikslinti kai kuriuos šio aprašo punktus.

­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Klaipėdos r. Dituvos Aleksandro Teodoro Kuršaičio pagrindinės mokyklos |
|  | mokyklinio autobuso naudojimo tvarkos aprašo  ir mokinių pavėžėjimo organizavimo |
|  | 1 priedas |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS MOKINIŲ SAUGAUS ELGESIO MOKYKLINIAME AUTOBUSE TAISYKLĖS**

1. Mokinių saugaus elgesio autobusu taisyklės (toliau – Taisyklės) nustato mokinių elgesį laukiant autobuso ir išlipus iš autobuso.
2. Su šiomis taisyklėmis mokinius ir tėvus (globėjus, rūpintojus) pasirašytinai supažindina klasių auklėtojai ir pakartoja esant poreikiui per mokslo metus.
3. **Mokiniai privalo:**
   1. laukti autobuso tik nustatytose autobuso sustojimo vietose;
   2. laukiant autobuso, laikytis saugaus atstumo iki važiuojamosios dalies;
   3. įlipti/išlipti leidžiama tik autobusui sustojus;
   4. į autobusą pirmieji turi įlipti jaunesni mokiniai, pirmieji išlipti – vyresni;
   5. mokykliniame autobuse nusiimti kuprines, sėdėti ramiai, užsisegus saugos diržus, nevaikščioti;
   6. vykdyti vairuotojo nurodymus;
   7. kelionės metu elgtis mandagiai: nesistumdyti, neišdykauti, nešiukšlinti ir netriukšmauti, nedaryti žalos autobuse esančiai įrangai;
   8. sugadinus turtą, atlyginti padarytą žalą;
   9. apie įvykusius taisyklių pažeidimus autobuse informuoti vairuotoją;
   10. laikytis nustatyto autobuso atvykimo/išvykimo laiko.
4. **Mokiniams draudžiama:**
   1. pamačius atvažiuojantį autobusą, išbėgti į važiuojamąją kelio dalį;
   2. įlipant/išlipant į autobusą draudžiama stumdytis, spraustis pro duris;
   3. stumdyti autobuso duris, kai lipa kiti mokiniai;
   4. keiktis, spjaudyti, šiukšlinti, triukšmauti, vaikščioti ar atlikti kt. veiksmus galinčius pakenkti savo ir kitų mokinių sveikatai ir saugumui.
5. **Išlipę iš autobuso mokiniai privalo:**
   1. palaukti, kol autobusas nuvažiuos, arba prieš pereinant kelią, paeiti tolėliau nuo autobuso galo, kad matytųsi kelias (griežtai draudžiama eiti pro autobuso priekį);
   2. eiti per gatvę tik tam skirtose vietose: pėsčiųjų perėjoje ar sankryžoje; 6.3. Kelią pereiti ten, kur jis gerai matomas į abi puses;
   3. norėdami pereiti per gatvę/kelią, gerai apsidairyti į abi puses (į kairę ir į dešinę), ar nėra atvažiuojančių mašinų;
   4. praleisti važiuojančias transporto priemones;
   5. jei transporto priemonės nevažiuoja, dar kartą pasižiūrėti į kairę ir eiti per kelią;
   6. eiti per kelią statmenai, o ne įstrižai;
   7. kelkraščiu arba važiuojamosios dalies pakraščiu eiti tik prieš transporto važiavimo kryptį, t. y. kairiąja kelio puse;
   8. einant grupelėmis gatve/keliu, nesistumdyti, nešūkauti, neišbėgti į važiuojamąją kelio dalį;
   9. einant neapšviestu kelkraščiu tamsiuoju paros metu ar esant blogam matomumui, privaloma neštis šviečiantį žibintą arba vilkėti ryškiaspalvę liemenę su šviesą atspindinčiais elementais, arba būti prie drabužių prisisegus kitiems eismo dalyviams matomoje vietoje atšvaitą.

|  |
| --- |
| Klaipėdos r. Dituvos Aleksandro Teodoro Kuršaičio pagrindinės mokyklos |
| mokyklinio autobuso naudojimo tvarkos aprašo  ir mokinių pavėžėjimo organizavimo |
| 2 priedas |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS TRANSPORTO NAUDOJIMO ATASKAITA**

20 m. mėn. nuo \_\_\_ d. iki \_\_\_ d. Nr. \_\_\_\_

Transporto priemonė – VW Crafter, valstybinis Nr. JHU 342

Vairuotojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

|  |
| --- |
|  |
| |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Data | Spidometro rodmenys kelionės pradžioje (km) | Paskyrimo vieta | Spidometro rodmenys kelionės pabaigoje (km) | Iš viso nuvažiuota kilometrų | Įsigytas kuras | | | | Darbuotojo siuntusio vairuotoją vardas, pavardė, parašas | | Kasos aparato kvito Nr. | Įsigyto kuro kiekis (l) | Kuro likutis (l) | Suma (Eur) | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | |
|  |

|  |  |
| --- | --- |
|  | Klaipėdos r. Dituvos Aleksandro Teodoro Kuršaičio pagrindinės mokyklos |
|  | mokyklinio autobuso naudojimo tvarkos aprašo  ir mokinių pavėžėjimo organizavimo |
|  | 3 priedas |

**KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS KELIONĖS LAPŲ METINĖ SUVESTINĖ**

202\_ m. \_\_\_\_\_\_\_\_\_\_ mėn.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Kelionės lapo Nr. | Spidometro parodymas | | Pravažiuota km | Degalai | | | | |
| Laikotarpio pradžioje | Laikotarpio pabaigoje | Likutis (laikotarpio pradžioje) | Norma | Išduota | Sunaudota | Likutis (laikotarpio pabaigoje) |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  | Iš viso: |  |  |  |  |  |  |  |  |

|  |  |
| --- | --- |
|  | Klaipėdos r. Dituvos Aleksandro Teodoro Kuršaičio pagrindinės mokyklos |
|  | mokyklinio autobuso naudojimo tvarkos aprašo  ir mokinių pavėžėjimo organizavimo |
|  | 4 priedas |

**MOKYKLINIO AUTOBUSO PERDAVIMO – PRIĖMIMO**

**AKTAS**

20\_\_\_m. \_\_\_\_\_\_\_\_\_\_\_\_ d. Nr.

Šiuo aktu:

1. Klaipėdos r. Dituvos Aleksandro Teodoro Kurašičio pagrindinės mokyklos direktorė Lina Nedveckienė patvirtina, kad perduoda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eksploatuoti mokyklinį autobusą VW Crafter, pagamintą 2016 m., variklio darbinis tūris 1968 cm3, valstybinis numeris – JHU342, spidometro rodmenys perdavimo metu\_\_\_\_\_\_\_\_\_.
2. Mokyklinis autobusas perduodamas su papildoma įranga: 2 vaistinėlės, 2 gesintuvais, avariniu ženklu, raktų komplektu, magnetola, mechaniniu kėlikliu, įrengtu alkotesteriu „Drager“.
3. Autobuso perdavimo data: \_\_\_\_\_\_\_\_\_\_\_\_\_\_.

**Perdavė:**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

**Priėmė:**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos) (parašas) (vardas, pavardė)

|  |  |
| --- | --- |
|  | Klaipėdos r. Dituvos Aleksandro Teodoro Kuršaičio pagrindinės mokyklos |
|  | mokyklinio autobuso naudojimo tvarkos aprašo  ir mokinių pavėžėjimo organizavimo |
|  | 5 priedas |

**INDIVIDUALI VISIŠKOS MATERIALINĖS ATSAKOMYBĖS**

**SUTARTIS**

20\_\_ m. \_\_\_\_\_\_\_\_\_\_\_\_\_\_\_\_ d. Nr.

Klaipėdos r. Dituvos Aleksandro Teodoro Kuršaičio pagrindinės mokykla, atstovaujama direktorės Linos Nedveckienės ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė)

(toliau – mokyklinio autobuso vairuotojas), siekiant apsaugoti Mokyklai priklausančias materialines vertybes, sudarė Individualią visiškos materialinės atsakomybės sutartį (toliau – sutartis):

1. mokyklinio autobuso vairuotojas prisiima visišką materialinę atsakomybę už mokyklinį autobusą VW CRAFTER, paženklintą skiriamaisiais ženklais ir užrašais, pagamintą 2016 m., variklio darbinis tūris 1968 cm3, valstybinis numeris – JHU342, kuras – dyzelinas, sėdimų vietų skaičius – 19, spalva – geltona, valstybinis Nr. – JHU342, jo apsaugą bei įsipareigoja:
   1. saugoti nuo pažeidimų, sužalojimų ar sunaikinimo jam patikėtas materialines vertybes, imtis protingų priemonių, užkertančių kelią žalai;
   2. laiku pranešti Mokyklos administracijai apie visas aplinkybes, kurios kelia grėsmė materialinių vertybių saugumui;
   3. tvarkyti jam patikėtų materialinių vertybių apskaitą, nustatyta tvarka rengti ir teikti įvairias ataskaitas;
   4. dalyvauti inventorizuojant jam patikėtas materialines vertybes;
   5. neskleisti informacijos tretiesiems ar pašaliniams asmenims apie materialinių vertybių saugojimą, vežimą ar kitą informaciją, kuri jam tapo žinoma atliekant pareigas;
   6. atlikti kasmetinę techninę apžiūrą bei kasdieninę apžiūrą ir remontą;
2. Mokykla įsipareigoja nustatyta tvarka atlikti materialinių vertybių inventorizaciją.
3. Jeigu dėl mokyklinio autobuso vairuotojo kaltės nebuvo užtikrintas jam patikėtų materialinių vertybių saugumas, Mokyklai padaryta žala nustatoma ir atlyginama pagal įstatymus.
4. Mokyklinio autobuso vairuotojas nėra materialiai atsakingas, jeigu žala padaryta ne dėl jo kaltės.
5. Ši sutartis įsigalioja nuo jo pasirašymo momento visam darbo laikui.
6. Mokyklinio autobuso vairuotojas materialiai atsako už patikėtas materialines vertybes nuo jų priėmimo iki grąžinimo momento.
7. Sutartis sudaryta dviem egzemplioriais, kurių vieną turi Mokykla, o antrą mokyklinio autobuso vairuotojas.
8. Sutarties šalių rekvizitai:

Klaipėdos r. Dituvos Aleksandro Teodoro Mokyklinio autobuso vairuotojas

Kuršaičio pagrindinė mokyklos

Direktorė Lina Nedveckienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)